b'\n_START_ARTICLE_\nGro Harlem Brundtland\n_START_SECTION_\nUdejstvovanje v domovini\n_START_PARAGRAPH_\nBrundtland je kon\xc4\x8dala \xc5\xa1tudij medicine na Univerzi v Oslu leta 1963 ter zaklju\xc4\x8dila specializacijo iz javnega zdravja na Harvardu leta 1965. Od leta 1966 to 1969 je delala kot zdravnica na Norve\xc5\xa1kem direktoratu za javno zdravje in socialne zadeve (Helsedirektoratet), nato pa kot zdravnica v zdravstveni slu\xc5\xbebi za \xc5\xa1olsko mladino v Oslu. Bila je ministrica za okoljske zadeve od 1974 to 1979, in kot prva \xc5\xbeenska na Norve\xc5\xa1kem postala predsednica vlade. Do leta 1992 je vodila Norve\xc5\xa1ko delavsko stranko._NEWLINE_Gro Harlem Brundtland je \xc4\x8dlanica Human-Etisk Forbund, norve\xc5\xa1ke zveze humanistov.\n_START_SECTION_\nMednarodno udejstvovanje\n_START_PARAGRAPH_\nBrundtland je vodila Svetovno komisijo za okolje in razvoj (World Commission on Environment and Development - WCED), bolj znano kot Brundtlandina komisija za razvoj \xc5\xa1irokega politi\xc4\x8dnega koncepta trajnostnega razvoja. Njena komisija je bila nosilka pobude za Agendo 21._NEWLINE_Brundtland je bila maja 1988 izvoljena za generalno direktorico Svetovne zdravstvene organizacije. V zvezi s tem je Brundtlandova sprejela daljnose\xc5\xbene na\xc4\x8drte v zvezi z javnim zdravjem, ustanovila Komisijo za makroekonomiko in zdravje, ki ji je predsedoval Jeffrey Sachs in naslovila nasilje kot glavni problem javnega zdravja._NEWLINE_Brundtlandova je bila gonilna sila pri zmanj\xc5\xa1evanju kajenja z vzgojo in prepri\xc4\x8devanjem. Pod njenim vodstvom je postala Svetovna zdravstvena organizacija prva ve\xc4\x8dja ustanova, ki je zaposlenim zagotovila zrak brez cigaretnega dima._NEWLINE_Leta 2003 jo je revija Scientific American razglasila za politi\xc4\x8dnega vodjo leta zaradi hitrega koordiniranja svetovnega odgovora na nevarnost SARSa. Leta 1994 je Brundtlandova prejela evropsko Nagrado Karla Velikega mesta Aachen._NEWLINE_Leta 2004 jo je britanski \xc4\x8dasopis The Financial Times uvrstil kot \xc4\x8detrto najvplivnej\xc5\xa1o Evropejko zadnjih 25 let, za pape\xc5\xbeem Janezom Pavlom II., Mihailom Gorba\xc4\x8dovom in Margaret Thatcher._NEWLINE_Maja 2007 je generalni sekretar ZN Ban Ki-moon imenoval Brundtlandovo, Ricarda Lagosa (biv\xc5\xa1ega \xc4\x8dilskega predsednika ), in Han Seung-soo (nekdanjega ju\xc5\xbenokorejskega zunanjega ministra) za sodelovanje kot posebnih odposlancev ZN za klimatske spremembe._NEWLINE_Brundtlandovo bogato politi\xc4\x8dno kariero je opisal njen mo\xc5\xbe Arne Olav Brundtland, v svojih dveh uspe\xc5\xa1nicah, Married to Gro (ISBN 82-516-1647-6) in Still married to Gro (ISBN 82-05-30726-1).'